பூவன் வாழை

பூவன் வாழை (Poovan Banana) என்பது வாழையில் ஒரு இரகமாகும். தமி்ழ்நாட்டின் மண், காலநிலை போன்றவை பூவன் வாழை பயிரிட ஏற்றதாக உள்ளதால் இங்கு அதிக அளவில் பயிரிடப்படுகிறது. குறிப்பாக காவிரி வடிநிலப் பகுதிகளில் இந்த இரகம் அதிகமாக பயிரிடப்படுகிறது.  

பூவன் இரக வாழையில் மட்டும்தான் துவர்ப்பு, புளிப்பு, இனிப்பு ஆகிய மூன்று சுவைகளைக் கொண்டிருக்கும். தமிழ்நாட்டு பண்பாட்டு நிகழ்வுகளிலும், விழாக்களிலும், பூசைகளிலும் இந்த இரகம் அதிகம் பயன்படுத்தப்படுகிறது. பூவன் வாழை இலைகள் சீக்கிரம் கிழியாது என்பதால் இதன் இலைகள் திருமணம், உணவகங்கள் போன்ற இடங்களில் அதிகம் பயன்படுத்தப்படுகிறது. இந்த இரகம் எட்டு மாதங்களில் அறுவடைக்குத் தயாராகும்.

 மேற்கோள்கள் 

பகுப்பு:வாழையினங்கள்